หุ้น13ธ.ค.ปิดลบ2.53จุด
ดัชนีหุ้นวันที่ 13 ธ.ค. ผันผวนในกรอบแคบก่อนปิดที่ระดับ 1,033.32 จุด ลดลง 2.53 จุด หรือ 0.24% มูลค่าการซื้อขาย 28,826.98 ล้านบาท
13 ธ.ค. 2553

ดัชนีหุ้นวันที่ 13 ธ.ค. ผันผวนในกรอบแคบก่อนปิดที่ระดับ 1,033.32 จุด ลดลง 2.53 จุด หรือ 0.24% มูลค่าการซื้อขาย 28,826.98 ล้านบาท 
ดัชนีหุ้นไทยวันที่ 13 ธ.ค. ในตอนเช้าเปิดตลาดจะเปิดบวกค่อนข้างแรง แต่หลังจากนั้น ค่อย ๆ แกว่งตัวลดลงมาจนมาปิดตลาดที่ระดับ 1,033.32 จุด ลดลง 2.53 จุด หรือ 0.24% มูลค่าการซื้อขาย 28,826.98 ล้านบาท
นายสมชาย เอนกทวีผล ผู้อำนวยการฝ่ายวิเคราะห์ บล.ฟินันเซีย ไซรัส กล่าวว่า ดัชนีหุ้นวันนี้ค่อนข้างผันผวน เคลื่อนไหวในกรอบ 1,033-1,044 จุด และท้ายตลาดมาปิดลบสวนทางตลาดหุ้นเพื่อนบ้าน 
ระยะนี้ตลาดหุ้นไม่มีปัจจัยใหม่ ๆ เข้ามาหนุนทำให้แกว่งตัวในกรอบแคบ จึงแนะนำให้ลงทุนบบเก็งกำไร โดยเลือกซื้อเมื่อดัชนีอ่อนตัว และขายเมื่อใกล้แตะแนวต้าน โดยมองกรอบเคลื่อนไหววันพรุ่งนี้อยู่ที่แนวรับ 1,020 จุด และแนวต้าน 1,044 จุด 
สำหรับปัจจัยที่ต้องติดตามคือการขึ้นอัตราดอกเบี้ยของจีน แม้ว่า จีนจะปรับขึ้นการกันสำรองธนาคารพาณิชย์เป็นครั้งที่ 3 ในรอบ 1 เดือนของจีน แทนการปรับขึ้นอัตราดอกเบี้ย แต่ไม่ได้หมายความว่าจะไม่ขึ้นดอกเบี้ย เพียงแต่จะไม่ปรับขึ้นในระยะอันใกล้นี้